ddrg/super_eurlex huggingface dataset:
21.

opfordrer Rådet og Kommissionen til at specifikt over for Sydafrika, som det vigtigste land i regionen, at give udtryk for vor dybe bekymring over de manglende håndgribelige mæglingsresultater i løbet af de seneste år med hensyn til krisen i Zimbabwe samt påpege, at følgerne af denne krise for nabolandene, herunder Sydafrika, ikke bør ignoreres i regionen, og præcisere, at den fortsatte politiske og økonomiske støtte til Mugabes styre kan have negative følger for forbindelserne mellem EU og Sydafrika;
15.

opfordrer indtrængende Kommissionen til i højere grad at satse på bekæmpelsen af svovl- og kvælstofoxidemissioner samt fast affald fra skibe; gentager i denne forbindelse, at der er behov for et tættere samarbejde med Den Internationale Søfartsorganisation (IMO), og navnlig, at det kræver — fastsættelse af standarder for kvælstofoxidemissioner for skibe, der anløber havne i EU — udlægning af Middelhavet, Sortehavet og den nordøstlige del af Atlanterhavet til overvågningsområder for svovlemissioner (SECA) i henhold til den internationale konvention om forebyggelse af forurening fra skibe (Marpol-konventionen) — reduktion af det maksimalt tilladte svovlindhold i skibsbrændstoffer fra 1,5 % til 0,5 % for passagerskibe, der sejler i SECA-områder — indførelse af skattemæssige foranstaltninger såsom afgifter eller gebyrer på svovldioxid- og kvælstofoxidemissioner fra skibe og identifikation af metoder til indførelse af sådanne foranstaltninger og afgifter for alle skibe, uanset flag, der anløber Fællesskabets havne eller sejler i EU-medlemsstaternes farvande — støtte til indførelse af differentierede havne- og farvandsgebyrer, der favoriserer skibe med lave svovldioxid- og kvælstofoxidemissioner; — gradvis indførelse af et krav om, at skibe i havn skal benytte landbaseret elektricitet — udarbejdelse af et forslag til EU-direktiv om skibsbrændstoffers kvalitet;
63.

går stærkt ind for foranstaltninger til at udvide anvendelsen af nødvaccination (både smittespredningshæmmende og beskyttende), som burde resultere i en mere effektiv sygdomsforebyggelse som led i sygdomsudryddende foranstaltninger; henleder opmærksomheden på, at indførelsen af et effektivt vaccinationssystem kræver indkomstgarantier for ejerne af vaccinerede dyr, som kunne få problemer med at sælge produkter fra vaccinerede dyr, og tilstrækkelig finansiel støtte for at fremme anvendelsen af et sådant system og sikre, at produkter fra vaccinerede dyr ikke underkastes nogen restriktioner; anser det endvidere for vigtigt, at EU's vaccinebanker udvides; mener også, at det er nødvendigt at iværksætte alle foranstaltninger, der kan bidrage til at mindske antallet af sunde dyr, som slagtes og destrueres f.eks. prøver, der viser, at dyrene er patogenfrie og dermed egnede til normal slagtning;
B.

der henviser til, at der ifølge Troy Davis' advokater er omfattende beviser for, at han er uskyldig, at der aldrig er fremkommet materielle beviser imod ham, og at syv af anklagerens vidner har trukket deres vidneudsagn tilbage,
45.

kræver, at de internationale juridiske regler styrkes for at regulere og beskytte ikke-aggressiv brug af rummet og til at styrke gennemsigtighedsfremmende og tillidsskabende foranstaltninger inden for rammerne af FN's Komité for Fredelig Udnyttelse af det Ydre Rum (COPUOS), som fastsætter retningslinjer for nedbringelse af mængden af rumskrot, der er i overensstemmelse med den tværinstitutionelle komité for skrotkoordinerings retningslinjer samt den multilaterale aftale om forebyggelse af et våbenkapløb i det ydre rum, som FN's nedrustningskonference er ved at udarbejde; opfordrer desuden EU-formandskabet til proaktivt at repræsentere EU i COPUOS; opfordrer EU's institutioner til at arbejde for en konference med henblik på en revision af traktaten om det ydre rum med det formål at styrke den og udvide dens anvendelsesområde, så alle former for våben i rummet bliver forbudt;
A.

der henviser til, at formålet med det besøg, som Parlamentets ordfører aflagde hos Komitéen for Forsvundne Personer (CMP), på udgravningsstederne, på de to samfunds fælles antropologiske laboratorium og hos familierne til forsvundne personer på Cypern udelukkende var at undersøge det humanitære problem med hensyn til forsvundne personer (græskcyprioter og tyrkiskcyprioter), eftersom de pårørende har ret til at kende de forsvundne personers skæbne,
15.

understreger, at folk bør have let adgang til informationer om de vellykkede resultater af projekter, der modtog støtte fra Peace I og Peace II såvel som fra IFI; mener, at der bør ske en udveksling af erfaringer fra sådanne projekter med dem, der er engageret i andet internationalt fredsopbyggende arbejde; opfordrer i denne forbindelse til oprettelsen af en database som et referenceinstrument for samarbejde om fred og forsoning på nationalt og internationalt plan; opfordrer endvidere til, at deltagere fra alle niveauer inddrages i oprettelsen af netværk for regioner og byer;
4.

opfordrer indtrængende Kommissionen og især medlemsstaterne til at sørge for, — at den langsigtede strategiske plan indeholder bestemmelser, hvis sigte er at øge offentlighedens bevidsthed om dens rettigheder og ansvar i henhold til Århuskonventionen — at MOP-3 præciserer betingelserne for ikrafttrædelse af ændringen vedtaget i 2005 vedrørende GMO'er (5) og fremtidige ændringer af konventionen med henblik på at sikre en hurtig gennemførelse — at der vedtages forudsigelige, stabile og passende finansieringsbestemmelser for konventionen — at kontrolmekanismen forbedres yderligere på grundlag af de indhøstede erfaringer — at arbejdet med adgang til klage og domstolsprøvelse fortsætter ved at sikre, at offentlige myndigheder på alle forvaltningsniveauer er fuldt bevidste om deres forpligtelser i henhold til Århuskonventionen, og ved at tilskynde de offentlige myndigheder til at bevilge de nødvendige menneskelige, økonomiske og materielle ressourcer til at opfylde deres forpligtelser — at de kontraherende parter træffer de nødvendige retlige og budgetmæssige foranstaltninger til at garantere fuld gennemførelse af konventionens tredje søjle, at der stilles effektive midler til rådighed for adgang til klage og domstolsprøvelse, og at denne adgang er retfærdig, rimelig, rettidig og ikke uoverkommelig dyr — at der nedsættes en arbejdsgruppe, der skal vurdere gennemførelsen af konventionens søjle om offentlig deltagelse og om nødvendigt fremsætte forslag til yderligere forbedring af konventionen;
47.

mener, at planerne for etablering og udvikling af bedrifter desuden bør omfatte specifikke foranstaltninger med hensyn til en lovfæstet anerkendelse af unge landbrugere for at sikre samme sociale rettigheder for mænd og kvinder; mener at det i den forbindelse er af afgørende betydning, at der i landområderne opretholdes så vigtige infrastrukturer som vuggestuer, børnehaver og serviceydelser for mødre; gør i denne forbindelse især opmærksom på, hvor vigtigt det er at sørge for at orientere om landbrugets medarbejdende partneres stilling;
16.

beklager de belarussiske myndigheders gentagne afslag igennem de seneste år på at give indrejsevisum til medlemmer af Europa-Parlamentet og til medlemmer af EU-landenes parlamenter; opfordrer de belarussiske myndigheder til at undlade at lægge yderligere hindringer i vejen for, at Europa-Parlamentets Delegation for Forbindelserne med Belarus kan aflægge et besøg i landet for at overvåge de kommende valg og således opnå førstehåndskendskab i Belarus;
26.

er overbevist om, at SEPA og direktivet om betalingstjenester vil være løsningen på fragmenteringen og den manglende konkurrence, der påvises i sektorundersøgelsen om betalingsinfrastrukturer; minder om, at første fase af SEPA trådte i kraft den 28. januar 2008 med krav om integrerede clearing- og afregningssystemer, der fungerer på grundlag af samme regler og tekniske standarder; understreger, at adgangskriterierne for SEPA bør være retfærdige og gennemsigtige, og at forvaltningen bør tage højde for alle interessenter i systemet og ikke kun finansielle institutioner; minder derudover om, at der i henhold til direktivet om betalingstjenester ikke må diskrimineres i forbindelse med adgang til betalingssystemer ud over det omfang, der måtte være nødvendigt for at beskytte mod risici og sikre finansiel og operationel stabilitet; påpeger under henvisning til princippet om neutralitet i Fællesskabets politikker, at én enkelt betalingsmetode ikke bør foretrækkes frem for andre, og at omkostningerne i forbindelse med anvendelse af de forskellige betalingssystemer bør være gennemsigtige, så forbrugerne kan vælge betalingsmetode på et fuldt oplyst grundlag;
28.

understreger, at innovative produkter i betydelig grad styrker EU's konkurrencefordel og udgør 73 % af EU's eksport; bemærker dog, at EU stadig halter bagefter USA og Japan med hensyn til innovation, især inden for industriel forskning og udvikling; mener derfor, at Fællesskabets finansieringsprogrammer, som f.eks. det syvende rammeprogram for forskning og teknologisk udvikling og demonstration og rammeprogrammet for konkurrenceevne og innovation og det Europæiske Institut for Innovation og Teknologi, bør udnyttes fuldt ud; hilser i denne sammenhæng »lead market«-initiativet og standardhandlingsprogrammet velkommen som bidrag til at frigøre markedets potentiale for innovative produkter og tjenester inden for specifikke områder af betydende samfundsmæssig værdi; opfordrer indtrængende Kommissionen til at vise, at det forpligter sig til at gennemføre en bedre lovgivning i denne forbindelse, og advarer mod, at man foretrækker visse teknologiske løsninger frem for andre;
7.

De kompetente myndigheder skal træffe passende foranstaltninger til at sikre, at principperne i den metodologi, ECAI'et benytter, når det udarbejder kreditvurderinger, gøres offentligt tilgængelige, således at alle potentielle brugere bliver i stand til at bedømme, om disse vurderinger foretages på en fornuftig måde. De kompetente myndigheder skal desuden træffe de nødvendige foranstaltninger til at sikre, at ECAI'et i forbindelse med securitisationspositioner pålægges løbende at fremlægge sammenfattende oplysninger om transaktionsstrukturen, puljeaktivers resultater, og hvordan dette påvirker dets kreditvurdering. Disse sammenfattende oplysninger skal gøres tilgængelige for alle kreditinstitutter, som anvender kreditvurderingerne i forbindelse med artikel 96 .
1.

retter følgende henstillinger til Kommissionen, der optræder på EU's vegne for at forsvare medlemsstaterne og EU's store civile luftfartsindustri: a) Parlamentet opfordrer medlemsstaterne og Kommissionen til at sikre, at konkurrencebegrænsende foranstaltninger indeholdt i lovgivningen eller politikker, der uberettiget begrænser EU-selskabers muligheder for at konkurrere inden for civile eller militære programmer, bør imødegås med passende svar fra Fællesskabet og medlemsstaterne; b) Parlamentet støtter uforbeholdent forsvaret af EU's interesser i de verserende tvistbilæggelsesprocedurer inden for WTO og henstiller til Kommissionen at fortsætte sine bestræbelser i så henseende; sætter imidlertid spørgsmålstegn ved, om en WTO-afgørelse i sig selv giver den nødvendige langsigtede løsning, som markedet kræver som grundlag for en fremtidig fredelig og fair konkurrence inden for denne sektor, hvilket en forhandlingsløsning derimod kunne tilvejebringe; c) Parlamentet mener, at udgangspunktet for drøftelser bør være en diskussion uden betingelser af aftalemandater, for på den måde at vise, at begge parter er indstillet på at finde en pragmatisk balance mellem den civile støtte i EU og den amerikanske militær-industrielle ordning, der fastlægger de aspekter af regeringens engagement, der egentlig hindrer reelt ensartede vilkår;
1.

noterer sig, at det akademiske mobilitetsprogram for Brasilien 2008-2010 (Erasmus Mundus External Cooperation Window for Brazil) er den eneste foranstaltning i udkastet til det årlige handlingsprogram for Brasilien for 2008, at denne foranstaltning henhører under landestrategipapirets prioritetssektor I med titlen »Fremme af bilaterale forbindelser, foranstaltning 2: Program for videregående uddannelse i Brasilien«, og at finansieringen af mobilitet for studerende og personale fra EU-medlemsstaterne (op til 30 % af de samlede midler til individuel mobilitet for studerende og personale) indgår som en vigtig del i det årlige program for Brasilien for 2008;
13.

mener, at omvendelsen af bevisbyrden for producenter eller importører for så vidt angår produkternes uskadelighed gør det muligt at fremme en politik, der bygger på forebyggelse, således som bl.a. fastsat i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH) og om oprettelse af et europæisk kemikalieagentur (6), og tilskynder i den forbindelse Kommissionen til at udvide denne forpligtelse til at omfatte fællesskabslovgivningen for alle produkter; mener, at enhver stigning i dyreforsøg i henhold til handlingsplanen skal undgås, og at det alvorligt skal overvejes at udvikle og anvende alternative metoder;
25.

støtter udviklingslandene i deres bestræbelser på at sikre deres befolkningers adgang til fødevarer; mener, at der bør gøres en yderligere indsats for at skabe større politisk råderum, således at der bliver plads til nationale regler og foranstaltninger til udvikling af denne sektor; mener, at Malawi er et positivt eksempel på et udviklingsland, hvor fødevareproduktionen er blevet fordoblet i de seneste tre år, og understreger, at EU spiller en rolle ved at støtte denne udvikling; opfordrer Kommissionen til at bistå med at udbrede kendskabet til dette forhold, således at det kan fungere som et eksempel for andre udviklingslande;
3.

glæder sig over, at forbindelserne mellem repræsentanter for Dalai Lama og de kinesiske myndigheder er blevet genetableret efter begivenhederne i Lhasa i marts 2008; opfordrer de to parter til at styrke disse forbindelser for dermed at tilvejebringe et fundament af gensidig tillid, hvilket er forudsætningen for at kunne nå frem til en politisk løsning, som begge sider kan acceptere;
25.

bemærker, at sikker handel er særlig vigtig i en stadig mere integreret global økonomi; opfordrer indtrængende Den Transatlantiske Dialog mellem de Lovgivende Forsamlinger (TLD) og Kommissionen til at fortsætte deres bestræbelser på at sikre, at USA's regler om at scanne alle containere, der skal ind i USA, ændres til en risikobaseret fremgangsmåde; opfordrer Kommissionen til at tage emnet op inden for rammerne af Det Transatlantiske Økonomiske Råd (TEC) og andre fora samt at tilskynde USA til at ændre sin beslutning i denne retning; opfordrer til gensidig anerkendelse af autoriserede økonomiske operatører og de sikkerhedsstandarder, der er vedtaget af Verdenstoldorganisationen (C-TPAT og SAFE);
10.

pålægger sin formand at sende denne beslutning til Rådet, Kommissionen, Israels regering, Knesset, formanden for Den Palæstinensiske Myndighed, Det Palæstinensiske Lovgivende Råd, den højtstående repræsentant for den fælles udenrigs- og sikkerhedspolitik, medlemsstaternes regeringer og parlamenter, FN's generalsekretær, kvartettens udsending til Mellemøsten, formanden for Den Parlamentariske Forsamling for Euro-Middelhavssamarbejdet, FN's højkommissær for menneskerettigheder og Den Internationale Røde Kors Komité.
1.

glæder sig over det tætte samarbejde mellem Udvalget for Andragender, Kommissionens tjenestegrene og Ombudsmanden og over det samarbejdsklima, der eksisterer mellem de institutioner, der søger at håndtere EU-borgernes bekymringer; mener dog bestemt, at der bør fokuseres på at gøre Udvalget for Andragender i stand til selv yderligere at øge sine egne uafhængige undersøgelsesfaciliteter, navnlig ved at styrke dets sekretariat og dets juridiske ekspertise; forpligter sig til yderligere at strømline de interne procedurer i Udvalget for Andragender med henblik på at lette processen for andragender yderligere, navnlig med hensyn til den tidsramme, inden for hvilken behandlingen af andragenderne afsluttes, deres opfyldelse af betingelserne for behandling, undersøgelse og opfølgning, afholdelsen af udvalgsmøder, samarbejde med andre parlamentariske udvalg, som måtte have interesse i eller kompetence i forbindelse med visse andragender, og udvalgsinitiativer, som f. eks. undersøgelsesrejser;
AY.

der henviser til, at de europæiske medier for øjeblikket opererer på et globalt marked, som indebærer, at omfattende begrænsninger for deres ejerskab i betydeligt omfang vil forringe deres muligheder for at konkurrere med tredjelandes virksomheder, der ikke er bundet af tilsvarende begrænsninger; der henviser til, at det derfor er nødvendigt at finde en balance mellem på den ene side konsekvent gennemførelse af rimelige konkurrenceregler og sikkerhedsventiler for pluralisme, og på den anden at sikre, at virksomheder har den fornødne fleksibilitet til at konkurrere på det internationale mediemarked,
5.

betoner, at Kommissionen og medlemsstaterne bør gøre en indsats for at sikre, at eksportkreditagenturerne, Cotonou-aftalens investeringsfacilitet og andre internationale långivningsinstitutioner, der finansierer projekter med offentlige EU-midler, anvender de vedtagne principper for frivilligt, forudgående og oplyst samtykke, inden de støtter projekter i skovområder, ligesom der bør gennemføres miljøkonsekvensvurderinger og screeningprocedurer for disse projekter for at sikre, at de ikke medfører yderligere skovrydning og -nedslidning eller ulovlig skovhugst;
3.

understreger på den anden side, at Kommissionens Generaldirektorat for Konkurrence som følge af en klage fra brugere har indledt en procedure over for CISAC (»International Confederation of Societies of Authors and Composers«), der tæller 24 europæiske forvaltningsselskaber blandt sine medlemmer; påpeger, at konsekvensen af denne afgørelse er, at alle aktørernes forsøg på at handle samlet med henblik på at finde passende løsninger, som f.eks. et system til clearing af rettigheder på europæisk plan, udelukkes, og at nogle få store forvaltningsselskaber får mulighed for at etablere et oligopol med eksklusivaftaler med producenter, der tilhører det verdensomspændende repertoire; mener, at resultatet vil være en begrænsning af udvalget, og at små forvaltningsselskaber vil forsvinde til skade for minoritetskulturerne;
21.

erkender, at sektoren i højere grad kan benytte sig af Fællesskabets finansieringsordninger, for så vidt de bidrager til opfyldelsen af målene for ikkekommerciel lokalradio og -tv, ved gennemførelse af en række særprogrammer, herunder Den Europæiske Fond for Regionaludvikling og Den Europæiske Socialfond, samt muligheden for uddannelse af journalister gennem programmerne for livslang læring; understreger imidlertid, at finansieringen hovedsageligt skal varetages af nationale, lokale og/eller andre kilder;
24.

anmoder endvidere medlemsstaterne, de lokale myndigheder og skolemyndighederne om at føre tilsyn med og forbedre kvaliteten og den ernæringsmæssige standard af måltider i skoler og børnehaver, herunder via specifikke kurser og retningslinjer for cateringpersonale, kvalitetskontrol af cateringvirksomheder og retningslinjer for sund mad i kantiner; understreger nødvendigheden af at tilpasse portionsstørrelserne til behovet og sikre, at måltiderne indeholder frugt og grøntsager; opfordrer til øget ernæringsvejledning om afbalanceret kost og tilskynder til, at man ophører med at sælge føde- og drikkevarer med et højt indhold af fedt, salt eller sukker eller af ringe ernæringsmæssig værdi på skolerne; anbefaler i stedet, at der sikres et større udvalg af frisk frugt og grønt på salgsstederne; opfordrer de kompetente myndigheder til at sikre, at der i overensstemmelse med målsætningerne i ovennævnte hvidbog om idræt afsættes mindst tre ugentlige skematimer til fysiske aktiviteter, og til at udarbejde planer for opførelse af nye offentlige sportsfaciliteter med handicapadgang samt bevarelse af de eksisterende idrætsfaciliteter på skolerne; ser positivt på en eventuel indførelse af et »skolefrugtprogram« med EU-tilskud svarende til det nuværende skolemælksordning; anmoder om, at der findes løsninger, der kan gøre det muligt at videreføre den gratis levering af frugt og grøntsager til skoler og velgørende institutioner i 2008, som nogle medlemsstater har anmodet om, medens man afventer iværksættelsen af skolefrugtprogrammet den 1. januar 2009;
E.

der henviser til, at det i artikel 3 i Europa-Parlamentets og Rådets afgørelse nr. 1904/2006/EF af 12. december 2006 om programmet Europa for Borgerne til fremme af et aktivt medborgerskab i Europa (2007-2013) (1), opfordrede til at støtte aktionen »aktiv europæisk erindring«, som skal forhindre gentagelser af nazismens og stalinismens forbrydelser,
B.

der henviser til, at EU-lovgiveren indtil nu ikke havde andet valg end at anvende den gældende EF-traktats artikel 202 til at delegere sådanne beføjelser; der henviser til, at det ikke har været tilfredsstillende at anvende denne bestemmelse, eftersom der her henvises til Kommissionens gennemførelsesbeføjelser og de kontrolprocedurer, som disse beføjelser underkastes, samt at disse procedurer vedtages enstemmigt af Rådet efter blot en høring af Parlamentet; der henviser til, at disse kontrolprocedurer hovedsageligt er baseret på arbejdet i udvalg sammensat af tjenestemænd fra medlemsstaterne, og at Parlamentet var udelukket fra alle sådanne procedurer indtil vedtagelsen af Rådets afgørelse af 28. juni 1999, som ændret ved Rådets afgørelse 2006/512/EF,
27.

mener, at hver skole har et unikt forhold til lokalsamfundet, og at skoleledere bør have større muligheder for at træffe beslutninger, så de kan imødekomme de undervisningsmæssige udfordringer og krav fra deres miljø i samarbejde med forældre og interessenter fra lokalsamfundet; understreger, at lærererhvervet på baggrund af tilføjelsen af en yderst sammensat indvandrerbefolkning bør gøres specifikt bevidst om interkulturelle spørgsmål og processer — ikke kun inden for skolerne, men også i forhold til elevernes familier og lokalsamfundene, hvor mangfoldigheden blomstrer;
26.

bemærker navnlig, at den ulovlige del af denne kapitalflugt ifølge Verdensbanken beløber sig til mellem 1 000 og 1 600 mia. USD hvert år, hvoraf halvdelen stammer fra udviklingslandene; støtter de internationale bestræbelser på at fastfryse og generhverve stjålne aktiver og anmoder medlemsstaterne om at ratificere FN's konvention mod korruption, hvis de endnu ikke har gjort det; beklager det faktum, at der ikke er udfoldet tilsvarende bestræbelser på at bekæmpe skatteunddragelse, og opfordrer Kommissionen og medlemsstaterne til at fremme den globale udbredelse af princippet om automatisk udveksling af skatteoplysninger, anmode om, at det adfærdskodeks for skatteunddragelse, som Det Økonomiske og Sociale Råd under De Forenede Nationer (FN ECOSOC) er i færd med at udarbejde, knyttes som bilag til Dohaerklæringen, og støtte, at FN's FN's ekspertudvalg om internationalt skattesamarbejde omdannes til et egentligt mellemstatsligt organ, der tildeles yderligere ressourcer for sammen med OECD at kunne varetage den internationale bekæmpelse af skatteunddragelse;
17.

opfordrer medlemsstaterne og de kompetente myndigheder til at sikre en lige adgang for alle til mobilitet gennem enkle, fleksible og gennemsigtige procedurer for tildeling af tilskud og gennem yderligere økonomisk støtte til dyre destinationer og til studerende, som måtte have behov herfor; mener, at det er afgørende, at dette tilskud udbetales inden de studerendes udrejse, for at undgå at de pålægges en alt for stor økonomisk byrde;